Emlékeztető

2015. június 26.-án Budapesten tartottuk a Parenterális Munkacsoport első fél évi találkozóját, amelynek témája a parenterális táplálás gyógyszerészi vonatkozásai mellett minden ami parenterális készítmények alkalmazásával kapcsolatos. Ismertettük a résztvevőkkel milyen lépéseket tettünk a parenterális gyógyszerelés biztonságának javítása érdekében és milyen eredményeket értünk el.

Foglalkoztunk pl. parenterális készítmények alkalmazása során jelentkező gyógyszerelési hibákkal, injekció elegyíthetőségével , ki milyen adatbázist alkalmaz, melyek az elérhető adatbázisok és hogyan működnek a részt vevő kollégák által „kifejlesztett” rendszerek és módszerek.

A találkozó létszámát tekintve nagyon örültünk, hogy még nyár elején sok kolléga tudott eljönni. Ellátogatott a rendezvényre a Szent Imre Kórház egyik fiatal gastroenterológus szakorvosa és a Magyar Mesterséges Táplálási Társaság vezetőségének gyógyszerész tagja Dr. Télessy István. A Parenterális Munkacsoportban tevékenykedő számos gyógyszerész egyben az Magyar Mesterséges Táplálási Társaságnak is tagja és rendszeres résztvevője az MMTT továbbképzéseinek és kongresszusainak.

A találkozó egy nagy kerekasztal beszélgetésé alakult ahol minden kolléga elmondta a véleményét, javaslatát, és megegyeztünk a Parenterális Munkacsoport következő elvégzendő feladatában.

**FELADAT:** Egy „közös” parenterális gyógyszerek elegyíthetőségéről információt nyújtó adatbázis létrehozása és egy ehhez kapcsolódó szofteres rendszer kifejlesztése, amelyet szeretnénk eljuttatni a hatóságokhoz és elérhetővé tenni minden kórházi gyógyszerész számára.

Az emlékeztető mellékleteként megtaláljátok az elhangzott vita indítókat.

Dr. Szabó Csongor s.k. Dr Bodó Gabriella s.k.

KGYSZ elnök Parenterális Munkacsoport vezető